Komisijos reglamentas (EB) Nr. 1570/98
1998 m. liepos 17 d.
iš dalies keičiantis Tarybos reglamento (EEB) Nr. 2377/90, nustatančio veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje, I-IV priedus
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1990 m. birželio 26 d. Tarybos reglamentą (EEB) Nr. 2377/90, nustatantį veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje [1], su paskutiniais pakeitimais, padarytais Komisijos reglamentu (EB) Nr. 1569/98 [2], ypač į jo 6, 7 ir 8 straipsnius,
kadangi po to reglamento patvirtinimo jo priedai buvo iš dalies keičiami kelis kartus; kadangi tekstų yra daug, jie sudėtingi ir išbarstyti po įvairius oficialaus leidinio numerius, juos sunku naudoti ir dėl to trūksta aiškumo, kuris turėtų būti esminė teisės aktų savybė; kadangi dėl šios priežasties tam tikri priedai turėtų būti sujungti; kadangi ta pačia proga turėtų būti ištaisyti tam tikrų junginių pavadinimai ar cheminiai apibūdinimai ir turėtų būti pataisytos tam tikros duomenų klaidos;
kadangi šiame reglamente numatytos priemonės atitinka Veterinarinių vaistų nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2377/90 I-IV priedai keičiami tekstais, nustatytais šio reglamento priede.
2 straipsnis
Šis reglamentas įsigalioja 60 dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1998 m. liepos 17 d.